139 
Értekezések. 
A helyszinrajz és földtan viszonyosságáröl. 
Tóth Ágoston, honvéd-ezredes és osztály tanácsostól. 
(Telolvastatott a társ. f. é. apr. 24-én tartott szakgyülésen^ 
Ha a földtani társulat szakemberei előtt értekezést 
bátorkodom tartani, előre ki kell jelentenem, hogy nem 
mint földtani búvár lépek fel, mi szerénytelenség volna 
tőlem, hanem mint helyszinrajzoló szólok, ki földkérgünk 
külső idomait azon czélból teszi tanulmányozásának tár¬ 
gyává, hogy azokat hű képben előállíthassa. Engedjék 
meg, hogy röviden elmondjam, hogy miképen vezettettem 
a földtan és átalában a természettudományok tanulmá¬ 
nyozására, melyek nem szakmám, hanem csak szakmámba 
vágó, azt előmozdító, sőt meggyőződésem szerint nélkü- 
lözhetlen segéd tudományok. Midőn 1840-ben arról érte¬ 
sítettem, hogy 1872. évben Hont-megyébe felvételre ren¬ 
deltetni fogok, minden időmet arra szántam, hogy ma¬ 
gam ezen hivatásra kellőleg előkészítsem. Ösztönszerü- 
leg érezvén, hogy az anyagnak az idomra befolyással 
kell lennie, a földtan tanulmányozásához fogtam, de csak 
hamar észrevettem katonai neveltetésem hiányos voltát, 
mert oly tárgyakra bukkantam, melyekről soha semmit 
sem hallottam volt és a gneis, a basalt, a dolomit annál 
kevésbé voltak előttem ismeretesek, mert az anyagokat 
sem ismertem, melyekből ezek összetevők. A földtan így 
visszavezetett az ásványtanra, ez pedig a vegyészeire és 
én kényszerítve láttam magamat, a czél elérése végett, 
kerülő út után mind a három tudomány tanulmányozásá¬ 
hoz fogni. 
Némi szorgalommal és kitartással két év alatt sokat 
lehet végezni, és Pasqualati előadásai a vegyészeiből a 
bécsi műegyetemben, Hauer előadásai a geológiai inté¬ 
zetnél és Hörnes utasítása az ásványtani gyűjteményben 
megvetették az alapot, hogy kellő előkészültséggel me¬ 
hettem a felvételre. A gyakorlat bemutatta, hogy a ta¬ 
nulmányok nem voltak feleslegesek és az óta fáradhat- 
lanul folytatom azokat, mert a természetet vizsgálva, azt 
tapasztalom, hogy nem szédelgés azon állítás, mint azt 
sokan bemutatni akarják, miszerint az anyag az idomra 
12* 
| f'" " ‘ ' - " «’ 
; 
